《哀张两生》
明代·皇甫汸

孝友悲张仲，才华伯氏先。怜兹双白璧，同尔閟黄泉。

薤草何曾双，棠华遂不妍。雁飞春陇外，鸰断夜台边。

过客徒悬剑，生交或绝弦。临丧独无涕，齐物讵须年。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。